Meg Tilly

Meg Tilly (; * 14. február 1960, Long Beach, Kalifornia, USA), je americko-kanadská herečka a spisovateľka.

Detstvo a mladosť 
Tilly sa narodila v Long Beach v Kalifornii kanadskej učiteľke a obchodníkovi. Jej otec bol čínsko-amerického pôvodu a jej matka bola írskeho a fínskeho pôvodu. Je mladšou sestrou herečky Jennifer Tilly.

Po rozvode svojich rodičov, keď mala tri roky, ju vychovávala jej matka a nevlastný otec John Ward na vidieckom ostrove Texada v Britskej Kolumbii v Kanade. Tillyová tvrdila, že Ward bol násilný pedofil. Ako dvanásťročná Tillyová začala navštevovať hodiny tanca, čiastočne preto, aby sa vyhla svojmu nevlastnému otcovi, a za pár rokov sa z nej stala nadaná baletka.

Tillyová navštevovala Esquimalt High School v Esquimalte v Britskej Kolumbii a tiež Chief Sealth International High School v Seattli, v štáte Washington, kde je uvedená medzi jej absolventmi.

Po ukončení strednej školy Tillyová sa presťahovala sa do Spojených štátov, aby sa tam venovala kariére profesionálnej tanečnice. V New Yorku študovala u Madame Darvash a Melissy Hayden. V roku 1979, musela ukončiť svoju tanečnú kariéru, kvôli zraneniu chrbta, ktoré jej spôsobil nedopatrením jej tanečný partner, keď ju upustil počas tanca. 

Spoločne s jej sestrou Jennifer Tilly, používa ženské priezvisko jej matky - Tilly.

Kariéra

Herectvo 
Neskôr sa presťahovala do Los Angeles, aby sa venovala kariére herečky a študovala herectvo pod vedením Peggy Feury. V roku 1982 si zahrala po boku Matta Dillona vo filme Tex. O rok neskôr, si zahrala po boku hviezdneho obsadenia ako Anthony Perkins a Vera Miles v druhej časti filmu Psycho II. 

V roku 1985 si zahrala po boku Jane Fonda a Anne Bancroft vo filme Agnes of God, vďaka ktorému Tillyová získala nomináciu na Academy Awards a získala Zlatý glóbus. 

V roku 1988 si zahrala v dráme Maškaráda spoločne s Robom Loweom. O rok neskôr, sa pripojila k hereckému obsadeniu ako Colin Firth a Annette Benning v dráme Valmont. Hrala tiež vo filme Dvaja Jakeovia z roku 1990. O tri roky neskôr, oznámila svoju hereckú pauzu, ktorá trvala až do roku 2010. 

V roku 2010 hosťovala v kanadskom televíznom seriály Caprica a v rokoch 2012 až 2013 hosťovala tiež v ďalšom kanadskom seriály, Bomb Girls. Za svoj herecký výkon v televíznom seriály, získala v roku 2013 kanadské ocenenie, Canadian Screen Award.

Spisovateľstvo 
Tillyová našla vášeň aj v písaní kníh a je autorkou viacerých vydaných románov. V roku 1994 vyšiel vo vydavateľstve Dutton jej prvý román Singing Songs so všeobecne pozitívnymi ohlasmi. Jej druhý román, s názvom Gemma vyšiel v roku 2006 vo vydavateľstve Syren Book Company. Tretí román, Porcupine vyšiel v roku 2007 vo vydavateľstve Tundra Books. Román, bol tiež nominovaný na viaceré knižné kanadské ocenenia. Jej štvrtý román First Time vyšiel v roku 2008 vo vydavateľstve Orca Book Publishers.

V roku 2013 vyšiel jej piaty román A Taste of Heaven a o rok neskôr, aj šiesty román, Behind the Scenes. V roku 2018 Tillyová vydala prvú z troch kníh svojej trilógie Solace Island, pričom krátko po prvej knihe nasledovali aj ďalšie dve pokračovania, Cliff's Edge a Hidden Cove.

Súkromný život 
V roku 1983 sa Tillyová vydala za Tima Zinnemanna, amerického filmového producenta a syna filmového režiséra Freda Zinnemanna. Z manželstva, sú dve deti, Emily (nar. 1984) a David (nar. 1986). Ich manželstvo sa skončilo rozvodom v roku 1989.

V roku 1989 začala Tillyová 5-ročný vzťah s britským hercom Colinom Firthom, s ktorým sa zoznámila počas natáčania filmu Valmont. Presťahovali sa spolu z Los Angeles na úbočie hôr asi hodinu od Vancouveru neďaleko mesta Maple Ridge v Britskej Kolumbii. Spolu majú jedného syna Williama Josepha (nar. 1990). Ich vzťah sa skončil v roku 1995. Krátko po tom, sa Tillyová  vydala o tridsať rokov staršieho, Johna Calleyho. Manželstvo sa skončilo rozvodom v roku 2002. Od roku 2002 je vydatá za autora Dona Calamea, ktorý píše beletriu pre dospievajúcich.

Iné projekty

Externé odkazy

Zdroj 

Filmové herečky USA
Televízne herečky USA
Dabingové herečky USA
Osobnosti USA kanadského pôvodu
Osobnosti USA čínskeho pôvodu
Osobnosti USA fínskeho pôvodu
Osobnosti USA írskeho pôvodu
Spisovatelia USA
Kanadskí spisovatelia